De seks klassiske mesterne

De seks klassiske mesterne eller de seks mesterne fra det tidlige Qing-dynastiet () var en gruppe viktige kinesiske malere i Qing-dynastiet på 1600- og tidlig 1700-tall. De var også kjent som ortodokse mestere i «den lærde maleren»s skole, og de fokuserte på revitaliseringen av den tradisjonelle malerstilen slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.

Gruppens arbeider er generelt sett konservative, forsiktige, subtile og komplekse når de sammenlignes med de «individualistiske» samtidige.Encyclopaedia Britannica: «Six Masters of the early Qing period» (Besøkt 12. november 2012) De seks klassiske mesterne satte sitt preg på landskaps- og blomstermalekunsten i den første fase av Qing-dynastiet. Et av de meste kjente verkene er rullen Hvite skyer over Xiao og Xiang, som er laget av Wang Jian i 1668 i tusj og farger på papir, etter Zhao Mengfu. Rullen er utstilt i Freer Gallery of Art, Washington, D.C..

De seks mesterne var:Cihai: Ci hai bian ji wei yuan hui (辞海编辑委员会). Ci hai (辞海). Shanghai: Shanghai ci shu chu ban she (上海辞书出版社), 1979 Page 958.
 Wáng Shímǐn (1592–1680)
 Wáng Jiàn (1598–1677)
 Wáng Huī (1632–1717)
 Wáng Yuánqí (1642–1715)
 Wu Li (1632–1718)
 Yun Shouping (1633–1690) (den eneste blomstermaleren)

De med familienavnet Wang skilles gjerne ut som «De fire Wang».

Referanser

 6